

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.19 | 2024. gada 28. novembrī |

**19.**

# Par grozījumu Ogres novada pašvaldības domes lēmumā “Par Ogres novada pašvaldības dalību Labklājības ministrijas izsludinātajam Atveseļošanās fonda 3.1.2.1.i. investīcijas otrās kārtas pasākumam “Atbalsta pasākumi cilvēkiem ar invaliditāti mājokļu vides pieejamības nodrošināšanai””

# Ogres novada pašvaldības dome 2023. gada 26. oktobra sēdē pieņēma lēmumu “Par Ogres novada pašvaldības dalību Labklājības ministrijas izsludinātajam Atveseļošanās fonda 3.1.2.1.i. investīcijas otrās kārtas pasākumam “Atbalsta pasākumi cilvēkiem ar invaliditāti mājokļu vides pieejamības nodrošināšanai”” (protokols Nr. 17, 18.) (turpmāk – lēmums), kura 1. punktā ir noteikts, atbalstīt Ogres novada pašvaldības dalību Labklājības ministrijas izsludinātajam Atveseļošanās fonda 3.1.2.1.i. investīcijas otrās kārtas pasākumam “Atbalsta pasākumi cilvēkiem ar invaliditāti mājokļu vides pieejamības nodrošināšanai” ar projektu “Atbalsta pasākumi cilvēkiem ar invaliditāti mājokļu vides pieejamības nodrošināšanai Ogres novadā” (turpmāk – Projekts).

Grozījums lēmumā pamatojams ar to, ka izmainās Projektā atbalstāmo personu skaits no 8 (astoņām) personām uz 9 (deviņām) personām un saskaņā ar Ministru kabineta 2023. gada 5. septembra noteikumu Nr. 512 “Eiropas Savienības Atveseļošanas un noturības mehānisma plāna (turpmāk – AF) 3.1.reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” (turpmāk - MK noteikumu Nr. 512) 11. punktu, noteikts, ka viena mājokļa vides pieejamības nodrošināšanas vidējās izmaksas nepārsniedz 18 299,00 EUR, neieskaitot pievienotās vērtības nodokļa izmaksas. Ņemot vērā mērķa grupas personu skaitu (kas tagad būs deviņas personas), Pašvaldībai paredzētais Atveseļošanas un noturības mehānisma finansējums projekta īstenošanai ir **164 691,00** EUR (viens simts sešdesmit četri tūkstoši seši simti deviņdesmit viens *euro* un 00 centi), neieskaitot pievienotās vērtības nodokļa izmaksas un Valsts budžeta finansējums **34 585,11** EUR(trīsdesmit četri tūkstoši pieci simti astoņdesmit pieci *euro* un 11 centi). Atbalsta pasākums ir 100% līdzfinansēts no AF un Valsts budžeta līdzekļiem. MK noteikumu Nr. 512 tiesību akta projekta anotācijā ir noteikts, ka Valsts budžeta finansējums pievienotās vērtības nodokļa segšanai plānots, jo mājokļa atbalsta faktiskais saņēmējs būs persona ar kustību traucējumiem, savukārt pašvaldības ir tikai atbalsta organizatori un nav pamats noteikt tām pienākumu segt pievienotās vērtības nodokļa izmaksas atbalstam, kuru faktiskais atbalsta saņēmējs ir atlasīta mērķa persona ar kustību traucējumiem.

 Ņemot vērā minēto, pamatojoties uz Ministru kabineta 2023. gada 5. septembra noteikumu Nr. 512 “Eiropas Savienības Atveseļošanas un noturības mehānisma plāna (turpmāk – AF) 3.1.reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” 4., 11., 12., 16., punktu un Pašvaldību likuma 4. panta pirmās daļas 9. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Izdarīt Ogres novada pašvaldības 2023. gada 26. oktobra lēmumā (protokols Nr.17, 18.) “Par Ogres novada pašvaldības dalību Labklājības ministrijas izsludinātajam Atveseļošanās fonda 3.1.2.1.i. investīcijas otrās kārtas pasākumam “Atbalsta pasākumi cilvēkiem ar invaliditāti mājokļu vides pieejamības nodrošināšanai”” (turpmāk – Lēmums) šādu grozījumu:

izteikt Lēmuma konstatējuma daļas 4. rindkopas 2. teikumu jaunā redakcijā “Ņemot vērā mērķa grupas personu skaitu (deviņas personas), Pašvaldībai paredzētais Atveseļošanas un noturības mehānisma finansējums projekta īstenošanai ir **164 691,00**EUR (viens simts sešdesmit četri tūkstoši seši simti deviņdesmit viens *euro* un 00 centi), neieskaitot pievienotās vērtības nodokļa izmaksas”.

1. Ogres novada pašvaldības Centrālās administrācijas Kancelejai nodrošināt Lēmuma aktuālo redakciju.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)